Meliaceae
Melia azedarach florescens Plantae — Angiospermae Eudicotyledones  Rosidae  Ordo : Sapindales  Familia : Meliaceae  Juss.     Subdivisiones: Genera Vide commentarium. Meliaceae sunt familia plantarum florentium, plerumque arborum, fruticum, et parvarum plantarum herbacearum in ordine Sapindalium. Plantis huius familiae sunt folia alterna, ferme pinnata sine stipulis, et flores syncarpi ut videtur bisexuales (sed plerumque crypto-unisexuales?) in paniculis, cymis, spicis, vel fasciculis. Plurimae species sunt sempervirentes, sed aliquae sunt deciduae, vel tempore sicco vel hieme. Familia circa quinquaginta genera et 550 species complectitur, distributione pantropica; unum genus (Toona) ad septentrionalem attingit in Sinam temperatam et ad meridionalem in Australiam meridio-orientalem; alium (Melia) paene in easdem regiones septentrionales.